Mihály Babits

Mihály Babits (26. november 1883, Szekszárd – 4. august 1941, Budapest) oli ungari luuletaja, romaanikirjanik ja tõlkija.

Aastail 1901–1905 õppis ta Budapesti Ülikoolis õpetajaks. Pärast seda töötas ta õpetajana Bajas (1905–1906), Szegedis (1906–1908), Făgărașes (1908–1911) ja Budapestis (1912–1918). Hiljem töötas mõnda aega taas Budapesti Ülikoolis.

Mihály Babits oli tihedalt seotud kirjandusliku liikumise ja ajakirjaga Nyugat (ungari keeles Lääs). Nyugatis avaldas ta oma luulet ja romaane, hiljem oli ta selle ajakirja toimetaja.European Cultural Review – Mihály Babits

Babits tõlkis ungari keelde Dante Alighieri "Jumaliku komöödia". Lisaks tõlkis ta ungari keelde selliseid autoreid nagu Sophokles, Goethe, William Shakespeare, Oscar Wilde ja Charles Baudelaire.

 Teoseid eesti keeles 
"Kurgkaliif". Tõlkinud Edvin Hiedel, Loomingu Raamatukogu, Tallinn: Perioodika 1986.  

 Viited 


Kategooria:Ungari kirjanikud
Kategooria:Ungari tõlkijad
Kategooria:Loránd Eötvösi ülikooli vilistlased
Kategooria:Sündinud 1883
Kategooria:Surnud 1941